આ અંગે મળતી માહિતી અનુસાર સુરત જિલ્લાના પલસાણા તાલુકાનાં બારાસડી ગામે કટારીયા ઓટો મોબાઇલ્સ શોરૂમ નજીક ગાંગપુર ગામના જયેશભાઇ પટેલનું શેરડીનું ખેતર આવેલ છે. ને આ ખેતરમાં મંગળવારના રોજ મોડી સાંજે એક પુરુષનું નરકંકાલ મળી આવ્યું હતું. ખોપરી અલગ થઈ ગઈ હોવાનું જાણવા મળ્યું છે. જીન્સનો પેન્ટ અને કુરતો પહેરેલો છે.મૃતક ઈસમના નરકંકાલ પાસેથી ઓળખ થાઈ એવી કોઈ ચીજ વસ્તુ મળી આવી નથી. ઘટનાની જાણ પલસાણા પોલીસને થતાં સ્થળ ઉપર પહોંચી નરકંકાલનો કબ્જો લઈ ફોરેન્સિક પી.એમ માટે નરકંકાલ મોકલી આપવામાં આવ્યું છે. મૃતકની ઓળખ માટે અને મોતનું કારણ જાણવા માટે પોલીસે મથામણ શરૂ કરી છે.